Jesen
Jesen je jedno od četiri godišnja doba. Na sjevernoj polulopti traje dio septembra (od 23. septembra), cijeli oktobar, novembar i dio decembra (do 21. decembra). Na prvi dan ovoga doba dan i noć jednako traju. U jesen lišće pada s grana. Neke kulture jesenju ravnodnevicu smatraju "sredinom jeseni", dok druge s dužim temperaturnim kašnjenjem tretiraju ekvinocij kao početak jeseni. U engleskom govornom području, jesen je tradicionalno počinjala Lammasovim danom i završavala se oko Noći vještica, približne sredine između sredine ljeta, jesenje ravnodnevnice i sredine zime. Meteorolozi (i Australija i većina umjerenih zemalja na južnoj hemisferi) koriste definiciju zasnovanu na mjesecima po gregorijanskom kalendaru, pri čemu su jesen septembar, oktobar i novembar na sjevernoj hemisferi, i mart, april i maj na južnoj hemisferi.